《春嬉》
宋代·赵汝燧

十分晴色趁春嬉，邻有灰驴惜我骑。舌啭虽然闻翠柳，叶浓却不见黄鹂。

小诗题壁同僧和，丫角携琴更鹤随。傍水谁家亭子好，万竿竹影浸琉璃。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。